Sicasí, hebo pequenes fasteres arrequexaes au la llaceria nun foi perdafechu, sitios onde abellugó'l biltu de la resistencia cara a eses nueves cultures, de tala miente qu'aende se caltuvo meyor l'aliendu del so pasáu cultural celtiegu. Eses zones tán allugaes nel norte, oeste o noroeste. Nun hai qu'escaecer que, por exemplu na Península Ibérica, 150 años depués de conquistada cuásique toa Hispania, nel norte inda quedaben dos pueblos ensin domeñar: los Ástures ya los Cántabros, que yeren descritos poles cróniques de los hestoriadores llatinos de la dómina como "los pueblos más poderosos de Hispania".